# MUCHU (KINDERGARTEN) NAUPANGTE IN LAISIN NOPSA

### Muchu (kindergarten) cih in bang hiam?

## Muchu (kindergarten) cih pen sangpi a kah ma uh naupangte ading pilsinna program khat a hihi.

## Muchu (kindergarten) programte ah degree buaihngah sia/siamah siamte in hilh uhhi. Muchu (kindergarten) ah sangpi ading kigin kholh nadingin na naupangte in a thupi theihna tampi khang ding hi.

### Banghang in ka naupangte ading muchu (kingergarten) program thupi hiam?

## Muchu (kindergarten) kah naupangte in laisim, nambat sim leh nambat ciapteh kisinna leh a phizonzia ding cihbang mailam pilsinna ah a tawphah dinguh theihna tampi khang ding uhhi. Kantelna (research) khat ah na tano in kimawlna tungtawn pan theihna ngah ding a, tua in naupangnote laihilh nading lampi hoih pen hi ci hi. Muchu (kindergarten) ah na naupangte in lawm leh gual thak nei in, kimuanna leh tangdin zawhna khang ding hi.

### Muchu (kindergarten) programte kua vaihawm hiam?

## Muchu (kindergarten) programte sun naupang kepna sang a tamzaw ah omin, tua banah a kituam hon muchu (kindergarten) sangte ah zong om hi.

### Ka tano ading muchu sang (kindergarten) hoih pen koici teel ding?

## Tua sang in kumpi panpihna ngah muchu (kindergarten) ahih leh ahih loh sittel ding hoih hi – tua sang ah ‘huhna kipia Muchu (Kindergarten)’ gualzawhna lai (certificate) a piak leh piakloh kan in.

## Kumpi in muchu sang leh National Quality Framework a kici paizia (system) khat nuai ah sun naupang kepna sang khempeuh ii kicinna (quality) sitcianin, kicinnna matpiakna (quality rating) nei ciat hi. Sang khempeuh in a matngahzah (rating) uh lah kul hi. Hong lak nading un sang ah kingen thei, ahihkeileh a mat ngahzah (rating) uh hong gen nadingin zong kingen thei hi.

## No innkuan ading tua sang a lem mah hiam cih theihtel nading lampi hoih pen in sun naupang kepna sang ahihkeileh muchu (kindergarten) ah pai in, kiim leh paam khuakha in, muchu (kindergarten) program in na naupang hong panpih theih dingte na theih nadingin sia/siamahte tawh kiho in.

### Ka tano in Mangkam a pau theih nai keileh bangcih ding?

## Muchu (kindergarten) siamahte program a kah naupangte khempeuh tawh kigawm khin ahih manin, Mangkam pau theilo naupangte zong a dangte bangin kimawlin laisin theih nading hamphatna a kibangin ngah uhhi.

## Muchu sang (kindergarten) pawlkhatte ah Mangkam tawmbek a thei ahihkeileh Mangkam pau theilo naupangte ading panpihna a piakbeh thei paunamnih a siam sia/siamahte zong om hi.

### Muchu (kindergarten) kah man bangzah bei ding?

## Naupang khempeuh ading sangpi kah ma kum ah nipi khat nai 15 sung muchu (kindergarten) kah nadingin kumpi in huhna sum pia hi. A pualam sang a tamzaw ah kumpi huhna sum banah sum lathuah lai uhhi.

## Innkuan pawlkhatte in tua sum bei thuah adingin panpihna huhna sum ngah kha thei ding uhhi, gentehna zato card nei ahihkeileh hehpihna visa (humanitarian visa) nei innkuante. Thulehla a kicing zaw theih nadingin muchu sang (kindergarten) hopih in.

### Muchu sang (kindergarten) ah ka naupangte minsazian bangci ap ding?

## Na naupangte koi Muchu sang (kindergarten) ah kahsak ding cih na theihsa ahih leh, galho in minsazian kipia thei hi. Khuasung mun tampi ah Kindergarten Central Enrolment Schemes (Muchu Sang Apna Munte) om ahih manin local councilte tawh kizomin na omna mun muchu (kindergarten) program khatah minsazian pia ahihkeileh na omna khua nupi leh naupang cidamna lam zato siamah te kidong thei hi.

## Muchu sang (kindergarten) a tamzaw in kum kik ading kumlang pawl ah naupangte minsazian la uhhi. Muchu sang (kindergarten) tampi in ngakna minsazian nei uh ahih manin na lunggulhna mun na ngah hamtang nadingin a manlang theithei in na naupangte minsazian ap ding thupi hi.

## A kicingzaw aa et nading

### Website te

## Na innkuan ading muchu sang (kindergarten) zonna ah ngaihsuthuai thute theih nading:

## [www.education.vic.gov.au/parents/childcare-kindergarten/Pages/default.aspx](http://www.education.vic.gov.au/parents/childcare-kindergarten/Pages/default.aspx)

## Na geinai aa om muchu sang (kindergarten) zon nading:

## [www.education.vic.gov.au/findaservice/Home.aspx](http://www.education.vic.gov.au/findaservice/Home.aspx)

### Telephone

## Victoria Gamke Khuakhung Nisuahnalam 1300 333 231

## Victoria Gamke Khuakhung Nitumnalam 1300 338 691

## Victoria Gamke Khuataw Nisuahnalam 1300 338 738

## Victoria Gamke Khuataw Nitumnalam 1300 333 232

## Nangma pau tawh huhna nget nading:

* Gambup Lailet leh Kamphen Panpihna (National Translating and Interpreting Service - TIS) te 131 450 tawh hopih in
* Na teenna gamkuam phone nambat hong sapsak nading ngen in (a tungah en in)
* Phone lensuak in, kamphen hong sepsak ding uhhi.